**ביקור רופאים במחלקה**

**מטופל.ת יקר.ה,**

**מידי יום, בשעות הבוקר, מתקיים ביקור רופאים.**

**ביקור הרופאים נועד להעריך את מצבך הרפואי ולבנות תכנית טיפול עתידית. בנוסף, הביקור מסייע בהכשרת "דור ההמשך" של בית החולים, ועל כן ייתכן ויתלוו מתמחים, סטאז'רים וסטודנטים לצוות הביקור.**

**בביקור לוקחים חלק המטופלים, מלווה עיקרי, רופאים, אחיות, מתמחים, מטפלים פרא-רפואיים ומומחים נוספים במידת הצורך, במטרה לתת לך את הטיפול המיטבי.**

**חשוב לנו שתיקח/י חלק פעיל בביקור. זוהי הזדמנות לקבל הסברים ומענה לנושאים שחשובים לך.**

**לשם כך, אנו ממליצים:**

1. **לשלב בן משפחה או מלווה בביקור – נוכחות של בן משפחה או מלווה מחזקת את תחושת הנוחות והביטחון ויכולה לסייע בשיח עם הצוות הרפואי**
2. **לשאול שאלות במהלך הביקור, בנושאים כגון:**

* **מצבכם הרפואי**
* **תכנית הטיפול והמשך השהות בבית החולים**
* **בדיקות נדרשות או בדיקות שבוצעו ותוצאותיהן**
* **תרופות שניתנו לך או שעליך ליטול**
* **דרכים להקל על כאבים ו/או חוסר נוחות**
* **תכנון השחרור מהמחלקה**

**הסבר נוסף, במידה ונדרש, ניתן לקבל בהתאם למדיניות המחלקתית.**

**בברכה,**

**צוות המחלקה**